text: Live i dag: Flere danske elever på tysk efterskole i Tinglev
  25 august 2015 kl. 09.03
  Den tyske efterskole i Tinglev oplever en stigning i antallet af danske elever. Flere og flere ikke-sønderjyder vælger at bruge 9. eller 10. klasse på skolen.
  Man kunne nemt foranlediges til at tro, at en tysk efterskole i den tyske højborg Tinglev hovedsageligt ville have tyske elever, men sådan ser det ikke ud i 2015. Skolen har de seneste år oplevet en stor vækst. En vækst der især skyldes tilgang af danske elever.
  - Vi ser i højere grad at danske elever, og også danske elever, der ikke er fra sønderjylland, søger ind på skolen. Vi oplever, det er muligheden for at få et ekstra sprog, der lokker de danske elever til.
  Du kan se meget mere til den tyske efterskole og møde nogle af eleverne i dagens udgave af Naboer. Det bliver sendt på TV SYD+ direkte klokken 15.00 og genudsendes klokken 19.55 og 22.35.
  